მესინის ცენტრალური სადგური

მესინის ცენტრალური სადგური () — იტალიის ქალაქ მესინის მთავარი რკინიგზის სადგური სიცილიაში. პალერმო ცენტრალის, კატანია ცენტრალის და სირაკუზის მსგავსად, თავისი რეგიონის ერთ-ერთი უმნიშვნელოვანესი სადგურია. იგი იტალიის ეროვნული რკინიგზის კომპანიის, Ferrovie dello Stato-ს, საკუთრებაა.

 ისტორია 
სადგური, რომელსაც თავდაპირველად უბრალოდ მესინა ერქვა, 1866 წლის 12 დეკემბერს გაიხსნა, როგორც ტაორმინამდე მიმავალი რკინიგზის ტერმინალი, მესინა-კატანია-სირაკუზას ხაზის პირველი მონაკვეთი. 1908 წლის მიწისძვრის შემდეგ ძლიერ დაზიანდა, რამდენიმე წლის შემდეგ კი აღადგინეს. 1939 წელს საბოლოოდ განახლდა და მის ადგილას თანამედროვე მესინა ცენტრალე აშენდა, რომლის სადგურის შენობაც არქიტექტორმა ანჯოლო მაცონიმ დააპროექტა.Stazione di Messina Marittima Fondazione FS Italiane 

 მატარებლის მომსახურება 
სადგურზე გადის შემდეგი მარშრუტი(ები):

 საქალაქთაშორისო — რომი-ნეაპოლი-მესინა-პალერმო
 საქალაქთაშორისო — რომი-ნეაპოლი-მესინა-კატანია-სირაკუზა
 ღამის საქალაქთაშორისო — რომი-ნეაპოლი-მესინა-პალერმო
 ღამის საქალაქთაშორისო — რომი-ნეაპოლი-მესინა-კატანია-სირაკუზა
 ღამის საქალაქთაშორისო — მილანი-გენუა-სალერნო-მესინა-პალერმო
 ღამის საქალაქთაშორისო — მილანი-გენუა-სალერნო-მესინა-კატანია-სირაკუზა
 რეგიონული (Treno regionale) — მესინა-პალერმო
 რეგიონული (Treno regionale) — მესინა-ჯარე-რიპოსტო-კატანია-სირაკუზა
 რეგიონული (Treno regionale) — მესინა-პატი
 რეგიონული (Treno regionale) — მესინა-ჯამპილიერი

 სტრუქტურა და ტრანსპორტი 
ახალი სადგურის შენობა ფუტურისტი არქიტექტორის, ანჯოლო მაცონის, თანამედროვე კრიტერიუმების შესაბამისად დაპროექტდა და სადგურის მოედნის გავლით გაფართოვდა. მესინა ცენტრალეს სადგური თითქმის ესაზღვრება მესინის რკინიგზის საზღვაო სადგურს, რომელიც ისტორიულ პორტთან მდებარეობს. საზღვაო სადგური ოპერირებს ბორნით, რომელსაც მატარებლები მესინის სრუტეში ვილა სან ჯოვანის სადგურამდე და პირიქით გადაჰყავს.

2019 წლის მაისიდან, RFI-ის კომპანია Blu Jet-ს მგზავრები მესინის სრუტეში ზღვით გადაჰყავს მაღალსიჩქარიანი გემების გამოყენებით მესინას პორტო სტორიკო-ვილა სან ჯოვანის მარშრუტზე.Trasporto passeggeri  blujetlines.it

სადგური ელექტროფიცირებულია და მას ემსახურება რეგიონული მატარებლები, მესინის საგარეუბნო რკინიგზა ჯამპილიერის მიმართულებით, ერთი ბილეთითა და ახალი ტარიფით.A Messina novità per la Metroferrovia on FS news Map of the suburban railway of Messina სადგურის მიმდებარედ გადის თანამედროვე ტრამვაიLinee ed Orari Tram atmmessinaspa.it  (სადგურის მოედანზე, „რესპუბლიკას“ გაჩერებაზე), რომელიც 2003 წელს გაიხსნა. შორ მანძილზე ტრანსპორტირებისთვის სადგურში არის რამდენიმე საქალაქთაშორისო და ექსპრეს მატარებელი რომის, ტურინის, მილანისა და ვენეციის მიმართულებით, რომლებიც ასევე აკავშირებს მას გენუასთან, ნეაპოლთან, ბოლონიასთან, ფლორენციასთან, პიზასთან და სხვა ქალაქებთან. ის ასევე წარმოადგენს ბერლინი-პალერმოს დაგეგმილი რკინიგზის ღერძის ნაწილს.

 ფოტოგალერეა 

 იხილეთ აგრეთვე 

 მესინის რკინიგზის საზღვაო სადგური
 მესინის სრუტის ხიდი
 სიცილიის რკინიგზის სადგურების სია
 რკინიგზის სადგურები იტალიაში
 რკინიგზის ტრანსპორტი იტალიაში
 იტალიაში რკინიგზის ტრანსპორტის ისტორია

რესურსები ინტერნეტში

სქოლიო

კატეგორია:რკინიგზის სადგურები
კატეგორია:სიცილიის რკინიგზის სადგურები